cyanic-selkie/wikianc huggingface dataset:
(3712) Կրաֆտ
(3712) Կրաֆտ (Kraft), աստերոիդ աստերոիդների հիմնական գոտում։ Հայտնաբերվել է 1984 թվականի դեկտեմբերի 22-ին Յուջին Հարլանի և Առնոլդ Կլեմոլայի կողմից Մաունթ Համիլտոնում ։
Միջին հեռավորությունը Արեգակից կազմում է 2,736575 ա. մ., առավելագույնը մոտենում է 2,041 ա. մ. հեռավորության վրա և հեռանում 3,4322 ա. մ. ։ Արեգակի շուրջ մեկ ամբողջական պտույտ է կատարում 1653,52 երկրային օրվա ընթացքում, իր ուղեծրով շարժվելով միջինում 0,217717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 31,68° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Յուջին Հարլանի կողմից հայտնաբերված աստերոիդներ Կատեգորիա:Առնոլդ Կլեմոլայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կուենկա (Էկվադոր)
Կուենկա (Cuenca), քաղաք Էկվադորում՝ Ասուայ պրովինցիայում, որի վարչական կենտրոնն է և խոշորագույն բնակավայրը ։ 2013 թվականի տվյալներով բնակչության թվաքանակը եղել է մոտավորապես 345 հազար (մետրոպոլիսային տարածքում կամ ագլոմերացիայում ապրում է ավելի քան 660 հազար մարդ), և այդ ցուցանիշով երկրում զբաղեցնում է երրորդ տեղը։ Գտնվում է Էկվադորյան Անդերում՝ ծովի մակերևույթից 2500 մ բարձրության վրա։ Հիմնադրվել է 1557 թվականին Santa Anda de los cuatro rios de Cuenca անունով    ՝ հնագույն Տոմեբամբա քաղաքի տեղում։ Քաղաքի պատմական կենտրոնում պահպանվել են գաղութային ժամանակների բազմաթիվ մեծարժեք կառույցներ, որոնք ներառված են ՅՈՒՆԵՍԿՕ-ի Համաշխարհային ժառանգության ցանկում ։ Կուենկայի կենտրոնն ամբողջությամբ հռչակվել է մարդկության մշակութային հուշարձան ։ Քաղաքը վարչական, տնտեսական, ֆինանսական, առևտրային, կրթական, մշակութային, մարզական կարևոր կենտրոն է, բազմաթիվ նշանավոր մարդկանց ծննդավայր, և պատահական չէ, որ հաճախ անվանվում է Էկվադորի Աթենք, գրավում բազմաթիվ զբոսաշրջիկների ։
Կուենկայում զարգացած են տեքստիլ, քիմիական, սննդի արդյունաբերությունը, հագուստեղենի արտադրությունը։
Նորշենջուղ
Նորշենջուղ, գյուղ Արևմտյան Հայաստանում, Վանի վիլայեթի Արծկեի գավառակում ։ Գտնվում է Արծկե քաղաքից 4-5 կմ հյուսիս, Վանա լճի հյուսիսային ափից 5 կմ հեռավորության վրա, Սիփան լեռան հարավային փեշերին։
Կուենկա (Էկվադոր)
Պատմություն
Հնագիտական պեղումների արդյունքները վկայում են, որ քաղաքի ներկայիս տարածքում ու շրջակայքում մարդիկ բնակություն են հաստատել մեր թվականությունից երկու հազար տարի առաջ։ Հետագայում այն մաս է կազմել ինկերի կայսրության։ 16-րդ դարի կեսերին ընկել է իսպանացիների տիրապետության տակ։
Արտաքին հղումներ
Կատեգորիա:Էկվադորի քաղաքներ Կատեգորիա:1557 հիմնադրված Կատեգորիա:1557 թվականին հիմնադրված բնակավայրեր
Նորշենջուղ
Պատմություն
Գյուղն ավերվել, իսկ բանկչությունը բռնությամբ տեղահանվել է 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 60 տուն հայ բնակիչ։
Պատմամշակութային կառույցներ
Գյուղի մոտակայքում գտնվում էր Ս․ Աստվածածին ուխտատեղին։ Ուներ Ս․ Ամենափրկիչ անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Ադիլջևազի շրջանի համայնքներ
Ռուդոլֆ Իսրայելյան
Ծնվել է 1940 թ հունվարի 5-ին՝ ք. Ստեփանակերտում։ 1985 թ. ընդունվել է Երևանի պոլիտեխնիկական ինստիտուտի շինարարական ֆակուլտետը, ավարտել է 1963 թ.և ստացել «Արդյունաբերական քաղաքացիական շինարարությա» ճարտարապետ-շինարարի որակավորում։ Արտադրական գործնեությունը սկսել է Ստեփանակերտի N 59 շինարարական վարչությունում 1963 թ-ից։ 1963 թ-ից մինչև 1994 թ. ժամանակաշրջանը աշխատել է տարբեր պաշտոններում, այդ թվում, որպես աշխատանքի ղեկավար, ավագ աշխատանքի ղեկավար, շին վարչության և տրեստի գլխավոր ճարտարագետ, տրեստի կառավարիչ, ԼՂՀ-ի նախագծաշինարարական գլխավոր պետ, ԼՂՀ-ի պետ. շինի նախագահի տեղակալ։ Ունեցել է անմիջապես մասնակցություն նշված տարիներում Լեռնային Ղարաբաղում կառուցված բոլոր արդյունաբերական, քաղաքացիական և այլ նշանակության շենքերի և կառույցների նախագծմանը։ Դրա հետ միասին ստեղծել է շինարարական արտադրական բազա, բարելավել է սոցիալական և բնակարանային և կենցաղային պայմանները։ Կազմակերպության հաշվին կառուցվել է շինարարների համար ճարտարագիտալաբորատոր մասնաշենք, որը հետագայում անվճար տրամադրվել է ախտորոշման կենտրոնին։ Նշված տարիներին սկսվել է ք. Ստեփանակերտում բազմահարկ շենքերի կառուցումը՝ արտադրական շենքերի կառուցումը, ժամանակակից թեթև կոնստրուկցիաներից կոնդենսատորների գործարանը, կահույկի ֆաբրիկան, կաթի գործարանը և այլն։ Ստեղծվել են կապեր Հայաստանի, Ռուսաստանի, Ուկրաինայի, Վրաստանի, շինարարական ու գիտական կազմակերպությունների հետ։ Դրա արդյունքում ԼՂ-ում ստեղծվել է նոր կազմակերպություն «Արարատ շին » տրեստից, «Խարկով շին» տրեստից, ՍՍՀՄ պետ. շին կենտրոնական գիտահետազոտական ինստիտուտի մասնաճյուղը շինտեխնոլագիանների և կազմակերպման հարցերով, Թիֆլիսի նախագծման փորձարարական ինստիտուտի մասնաճյուղ և այլն։ Մեծ թափով կիրառվել էր նոր տեխնիկա հայկական տրադիցիոն շինարարական նյութեր, այդ թվում շենքերի տուֆապատում, գաջ և այլն։ 70-ից ավել ռացիոնալիզատորական աշխատանքների հեղինակ, որոնցից մի քանիսը կիրառվել են նոր տեխնիկայի պլանով ՍՍՀՄ –ի բոլոր հանրապետություններում և ցուցադրվել են տարբեր ցուցահանդեսներում։ Արդյունքում ստացել է պարգևներ։ ՍՍՀՄ-ի ռացիոնալիզատորի գերազանցիկի կոչում ուներ, իսկ իր կողմից ղեկավարվող ԼՂ-ի նախագծաշինարաարական միավորումը արժանացել էր Եվրոպայի «Ոսկե կամար»՚ միջազգային պարգևին։ Տեխնիկական գիտություննների թեկնածու է։ Ատենախոսությունը պաշտպանել է Մոսկվայում։ Հայաստանի ճարտարագիտական ակադեմիայի թղթակից անդամ է, ԱրՊՀ դոցենտ։ Հեղինակ է 30-ից ավել գիտական աշխատանքների և մեկ գրքի։ Լինելով մարզսովետի պատգամավոր և ԼՂ-ի խոշոր ձեռնարկության ղեկավար եղել է մեր ազգային ազատագրման ակունքում։ Ակտիվ մասնակցություն է ունեցել տնօրենների խորհրդի գործնեությանը՝ որպես տեղակալ, տարբեր հանդիպումների, միտինգների և այլն։ Պատերազմի տարիներին մասնակցել է ռմբակոծման արդյունքում վնասված շենքերի վերակառուցմանը, տվել է նախագծային լուծումներ արդյունաբերական շենքերի վերակառուցման, հայրենիքի պաշտպանության նպատակների համար, այդ թվում նաև տանկերի վերանորոգման համար։ 1994 թ- 1996 թ աշխատել է ք. Ստեփանակերտի վարչակազմի տեղական շինարարական հարցերով։ 1996 թ- 2004 թ աշխատել է որպես ԼՂՀ-ի ճարտարապետության և քաղաքաշինության վարչության պետ և շինարարաության վերահսկողության տեսչության պետ։ 2004 թ.ից աշխատումէ ԱրՊՀ – ում, որպես «Քաղաքաշինության» ամբիոնի վարիչ։ «Ազատ հայրենիք» կուսակցության անդամ է։ Ամուսնացած է, ունի 2 երեխա, 4 թոռ։
Գուրի (գյուղ, Դեմիդովսկի շրջան)
Գուրի (Гуры), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Նիկիտա Եֆրեմով
Նիկիտա Միխայլովիչ Եֆրեմով (Никита Михайлович Ефремов, ), թատրոնի և կինոյի ռուս դերասան, Միխայիլ Եֆրեմովի որդին, Օլեգ Եֆրեմովի թոռը։
Կենսագրություն
Նիկիտա Եֆրեմովը ծնվել է 1988 թվականի մարտի 30-ին Մոսկվայում. ռուս հայտնի դերասան Միխայիլ Եֆրեմովի և բանասեր Ասյա Վորոբյովի որդին է։
Նիկիտա Եֆրեմովը սովորել է Մոսկվայի № 52 ֆիզիկա-մաթեմատիկական դպրոցում և չի նախատեսել, որ հետագայում իր կյանքը կկապի դերասանական գործունեության հետ, չնայած միշտ մասնակցել է դպրոցական գեղարվեստական ինքնագործունեությանը։ Մանկության տարիներից զբաղվել է սպրոտով․ խաղացել է ֆուտբոլ և բասկետբոլ։ Տասնմեկերորդ դասարանում հասկացել է, որ մաթեմատիկան իրեն չի հետաքրքրում, սկսել է սբաղվել երաժշտությամբ, առաջացել է արվեստի հետ կապված բույհ ընդունվելու գաղափար։ Ավարտել է երաժշտական դպրոցի ջութակի դասարանը և լրացուցիչ վոկալի դասարանը, սովորել է նվագել դաշնամուր։
2009 թվականին ՄԳԱԹ-ի դպրոց-ստուդիայի շրջանավարտ 21-ամյա Նիկիտա Եֆրեմովը հրավիրվել է Մոսկվայի միանգամից մի քանի առաջատար թատրոններ։ Բոլոր առաջարկներից Նիկիտա Եֆրեմովն ընտրել է «Սովրեմեննիկ» թատրոնը։ Նրա նորամուտը եղել է Գոթֆրիդ Լենցի դերը «Երեք ընկեր» ըստ Ռեմարկի համանուն վեպի) ներկայացման մեջ։ Դերասանը ներառվել է ներկայացման մեջ 2009 թվականի հոկտեմբերի 1-ին՝ ներկայացման կրկնակի հոբելյանի օրը (ուղիղ տասը տարի առաջ տեղի էր ունեցել պրեմիերան, իսկ այդ օրը տրվել է երեքհարյուրերորդ ներկայացումը) ։
2023 թվականին նա նկարահանվել է Apple TV + «Տետրիս» ֆիլմում ։
Ընտանիք
Նիկիտա Եֆրեմովն ամուսնացած է եղել Մոսկվայի Անտոն Չեխովի անվան գեղարվեստական թատրոնի դերասանուհի Յանա Գլադկիխի (ծնվել է 1991 թվականի փետրվարի 28-ին)։ Նրանք հարսանիքը տեղի է ունեցել Վրաստանում 2014 թվականի օգոստոսին ։ 2015 թվականին զույգը բաժանվել է ։
Հարցազրույցներ
Կատեգորիա:Ռուս դերասաններ Կատեգորիա:Ռուսաստանի հեռուստատեսության դերասաններ Կատեգորիա:ՄԳԱԹ դպրոց-ստուդիայի շրջանավարտներ
Հայկական խաչ
Հայկական խաչ (Ծաղկած խաչ), քրիստոնեական խաչի յուրահատուկ տեսակ, որը օգտագործվում է Հայ Առաքելական եկեղեցու կողմից որպես քրիստոնեության խորհրդանիշ ։ Այն տեղադրվում է հայկական եկեղեցիների գմբեթներին, փորագրվում խաչքարերին ու վանական համալիրների պատերին, պատկերվում խորանի վարագույրներին, հոգևորականների զգեստներին և այլն։
Ծանոթագրություններ
Կատեգորիա:Հայ Առաքելական Եկեղեցի Կատեգորիա:Խաչեր Կատեգորիա:Քրիստոնեական արվեստ
Պետրովկա (գյուղ, Շևչենկոյի շրջան)
Պետրովկա (Петрівка), գյուղ Ուկրաինայի Խարկովի մարզի Շևչենկոյի շրջանում։ Բնակավայրը նախկինում նաև անվանվել է Պետրովսկի, Լապտևկա։ Հիմնադրվել է 1825 թվականին։
2001 թվականի տվյալներով Պետրովկա գյուղում բնակվում էր 609 մարդ։ Բնակավայրը զբաղեցնում է 1,01 կմ² տարածք։ Բնակչության խտությունը կազմում էր 602,97 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Շևչենկոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1825 թվականին հիմնադրված բնակավայրեր
Մուրապտալ
Մուրապտալ (Мураптал, Мораптал), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Լունինեց
Լունինեց (Лунінец, Лунине́ц, Łuniniec, Luninecas, לונינייץ), քաղաք և նույնանուն շրջանի վարչական կենտրոն Բելառուսում՝ Բրեստի մարզում, Պրիպյատ գետի մոտ, Պինսկից ոչ շատ հեռու (դեպի արևելք), մարզկենտրոնից՝ Բրեստ քաղաքից 228 կիլոմետր հեռավորության վրա։ Երկաթուղային հանգույց է։ Սառը պատերազմի տարիներին այստեղ շահագործման է հանձնվել և ակտիվորեն օգտագործվել ռազմական օդանավակայանը։ Նախկինում Լունինեցը գտնվել է Լեհաստանի (1540–1793, 1920–1939) և Ռուսաստանի ու Խորհրդային Միության (1793–1920, 1939–1941, 1944–1991) կազմում։ Բնակչության թվաքանակը 2009 թվականի տվյալներով եղել է 23.608 , 2021 թվականի հունվարի 1-ի տվյալներով՝ 23.734 :
Պատմություն
Պատմական փաստաթղթերում առաջին անգամ հիշատակվել է 1449 թվականին «գյուղ Փոքր Լուլին» անվանումով (как деревня Малый Лулин): 1540 թվականին հիշատակվել է որպես Պոլոցկի վոևոդա Ստանիսլավ Դովնյային պատկանող Լուլինեց գյուղ ։ 1622 թվականին գյուղի մեկ այլ տեր՝ Կոնստանտին Դոլմատը, բնակավայրը ճորտ գյուղացիներով հանդերձ ընծայել է Նովոպեչորսկի վանքին ։
1793 թվականին Լեհաստանի երկրորդ բաժանման արդյունքում գյուղը հայտնվել է ռուսական կայսրության կազմում։ 19-րդ դարի վերջերին Պոլեսյան երկաթգծի կառուցման ու շահագործման շնորհիվ բնակավայրը բուռն թափով աճել է ու զարգացել. բնակչության թվաքանակը 670-ից 1897 թվականին հասել է 3167-ի։ Գործել են երկու ջրաղաց, ժողովրդական ուսումնարան, ծխական դպրոց։ Հետագայում Լեհաստանի երկրորդ հանրապետության կազմում գտնված ժամանակաշչջանում՝ 1919—1939 թվականներին, բնակչության թվաքանակն անցել է ութ հազարից, կառուցվել են ուղղափառ եկեղեցի, կաթոլիկական կոստյոլ։ 1941 թվականի հուլիսի 10-ից մինչև 1944 թվականի հուլիսի 10-ը Լունինեցը գտնվել է գերմանական ֆաշիստների տիրապետության տակ։ Ազատագրվել է կարմիր բանակի 23-րդ ու 55-րդ հրաձգային դիվիզիաների ստորաբաժանումների և դնեպրյան ռազմական նավատորմի մարտական համատեղ գործողության արդյունքում ։
Արտաքին հղումներ
Կատեգորիա:Բելառուսի քաղաքներ Կատեգորիա:Բելառուսի բնակավայրեր
Դայան Գերերո
Դայան Գերերո (Diane Guerrero ), ամերիկացի դերասանուհի, որը առավել հայտնի է Netflix-ի «Նարնջագույնը նոր սևն է» սերիալում խաղացած Մարիցա Ռամոսի դերով։
Կյանք և կարիերա
Գերերոն ծնվել է Նյու Ջերսիում՝ կոլումբիացի ծնողների ընտանիքում և մեծացել՝ Բոստոնում (Մասաչուսեթս)։ Լինելով ընտանիքի միակ ԱՄՆ քաղաքացիություն ունեցող անդամ՝ նա մնացել է երկրում, երբ նրա ծնողները և ավագ եղբայրը արտաքսվել են Կոլումբիա, երբ նա տասնչորս տարեկան էր ։ Այդ ժամանակից ի վեր նա դաստիարակվել է երկու խնամատար ընտանիքներում, իսկ դերասանական կարիերայից առաջ աշխատել է փաստաբանական գրասենյակում ։
Գերերոն հեռուստատեսությամբ իր առաջնաելույթը կատարել է «Քննական մարմին» սերիալի էպիզոդում, իսկ հետո «Մենք արդեն եկել ենք» սիթքոմում ստացել է իր երկրորդական դերը։ 2012 թվականին նա անհաջող փորձ է ունեցել «Նենգ սպասավորները» սերիալում, որից հետո Մարիցա Ռամոսի՝ լատինամերիկյան բանտակյալներից մեկի երկրորդական դերով միացել է «Նարնջագույնը նոր սևն է» սերիալին ։ Գերերոն այդ ժամանակից ի վեր հիմնական դեր է խաղացել «Սմայլիկ» անկախ ֆիլմում, որտեղ ստացել է գովասանքի խոսքեր քննադատների կողմից, ինչպես նաև հայտնվել է «Կապույտ արյուն», «Խորաթափանցություն» և «Ճակատագրական պարեկություն» սերիալներում։ 2014 թվականի աշնանը նա նաև The CW-ի «Կույս Ջեյնը» սերիալում ստանձնել է գլխավոր հերոսի ընկերուհու երկրորդական դերը ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Կին Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացիներ Կատեգորիա:Կինոդերասաններ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ամերիկացի բարերարներ
Լույս Ռուսաստանի վրա
«Լույս Ռուսաստանի վրա» («Свет над Россией»), խորհրդային գեղարվեստական պատմահեղափոխական, քարոզչական ֆիլմ, որը նկարահանել է ռեժիսոր Սերգեյ Յուտկևիչը   1947 թվականինի «Մոսֆիլմ» կինոստուդիայում։
Ֆիլմը վարձույթում չի հայտնվել ։
Սյուժե
Ֆիլմը նկարահանվել է Նիկոլայ Պոգոդինի «Կրեմլյան կուրանտներ» պիեսի մոտիվներով։
Ֆիլմը կառուցվել է Հոկտեմբերյան սոցիալիստական հեղափոխության մասնակից նավաստի Ալեքսանդր Ռիբակովի հիշողությունների վրա, որը հսկել է Վ. Ի. Լենինին և պատերազմել ֆաշիստների դեմ Հայրենական մեծ պատերազմի տարիներին։
«Լույս Ռուսաստանի վրա» ֆիլմի առանցքային թեման ամբողջ երկրի էլեկտրաֆիկացման պլանի (ГОЭЛРО) կյանքի կոչումն է, որը Ռուսաստանում կատարվել է բոլշևիկյան կուսակցության ղեկավարության՝ Վ. Ի. Լենինի և Ի. Վ. Ստալինի կողմից 1920-1930-ական թվականներին։
Ֆիլմում արտացոլված է նաև Հերբերտ Ուելսի՝ Մոսկվա կատարած այցի և «կրեմլյան երազող» Վ. Ի. Լենինի հետ նրա հանդիպման պատմությունը, որը գրողին հրավիրել է Ռուսաստան գալ 10 տարի անց, որպեսզի իր աչքերով տեսնի ԳՈԵԼՐՈ-ի պլանի կատարումը։ Ուելսը, որը գրել է «Ռուսաստանը մթության մեջ» («Россия во мгле») ակնարկը, ԽՍՀՄ է եկել 1934 թվականին և ապշած է եղել նրանով, որ պլանը ոչ միայն կատարվել է, այլև գերակատարվել է մի շարք ցուցանիշներով։
Արտաքին հղումներ
Կատեգորիա:Խորհրդային ֆիլմեր Կատեգորիա:1947 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Սերգեյ Յուտկևիչի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային պատմական ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Ֆիլմեր Առաջին համաշխարհային պատերազմի մասին
Սեն Ժան Սավերն
Սեն Ժան Սավերն (Saint-Jean-Saverne), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 610 մարդ, բնակչության խտությունը` 95.46 մարդ/կմ²։ Բնակավայրը զբաղեցնում է 6.39 կմ² տարածք։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 36 կմ հյուսիս-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 389 աշխատունակ (15-64 տարեկան) բնակիչ, որոնցից ակտիվ էին 285-ը, իսկ ոչ ակտիվները` 104։ Ակտիվության ցուցանիշը կազմում է 73,3 %։ 285 աշխատունակ մարդկանցից աշխատել է 268 անձ (134 տղամարդ և 134 կին)։ Գործազուրկ են եղել 17 անձ (10 տղամարդ և 7 կին)։ 104 անաշխատունակներից 39-ը եղել են աշակերտներ կամ ուսանողներ, 40-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քալահան շրջան (Տեխաս)
Քալահան շրջան (Callahan County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 13533 մարդ ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 13 544 մարդ։ Շրջկենտրոնն է Բերդ բնակավայրը ։
Պատմություն
Քալահան շրջանը պաշտոնապես կազմավորվել է 1877 թվականին Բեխար, Բոսկի և Թրևիս շրջաններից։ Շրջանն իր անվանումը ստացել է տեխասյան հեղափոխության զինվոր Ջեյմս Քալահանի պատվին։
Աշխարհագրություն
ԱՄՆ վիճակագրության բյուրոյի տվյալներով Քալահան շրջանի ընդհանուր մակերեսը կազմում է 2334 կմ², որից 2327 կմ²-ն զբաղեցնում է ցամաքը, իսկ 7 կմ²-ն կամ 0,29 %-ը՝ ջրային տարածքները ։
Բնակչություն
Բնակչության թիվը 2000 թվականի դրությամբ կազմում էր 12 905 մարդ, 2010 թվականին՝ 13 544 մարդ։ Բնակչության խտությունը կազմում էր 6 մարդ/կմ²։ Ռասայական կազմը հետևյալն էր՝ սպիտակամորթներ - 12,065 (89,1 %), աֆրոամերիկացիներ – 135 (1,0 %), բնիկ ամերիկացիներ (հնդկացիներ) – 61, ասիացիներ – 56 (0,4 %), խաղաղօվկիանոսյան կղզիների բնակիչներ – 7, այլ ռասաների ներկայացուցիչներ – 10, երկու կամ ավելի ռասաների ներկայացուցիչներ – 185: Իսպանախոսները կամ լատինոամերիկացիները կազմում են բնակչության 7,6 %–ը (անկախ ռասայից)։
Բնակչության 76,2 %-ը 18 տարեկանից ցածր էին և 18,2 %-ը՝ 65 տարեկան և ավելի բարձր։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Ռուս-բյուզանդական պատերազմ (907)
Ռուս-բյուզանդական պատերազմ, 907 թվականին Բյուզանդական կայսրության և Կիևյան Ռուսիայի միջև բռնկված ռազմական առճակատում։ Պատերազմական գործողությունների սանձազերծողը Կիևյան Ռուսիայի իշխան Օլեգն է, ով նպատակ ուներ պաշարել Բյուզանդիոնի մայրաքաղաք Կոստանդնուպոլիսը։ Ըստ մեզ հասած տեղեկությունների՝ ռուսական բանակը կազմված է եղել շուրջ 2 հազար ռազմանավերից։ Կիևյան զորքերի ներխուժմանը հակազդել է կայսր Լևոն VI Իմաստասերը։
Ըստ «հին ռուսական տարեգրության»՝ սա եղել է ռուսների ամենահաջողված ռազմարշավն ընդդեմ Բյուզանդական կայսրության։ Այնուամենայնիվ, հունական աղբյուրները այս պատերազմի մասին որևէ տեղեկություններ չեն պարունակում։
Պատերազմական գործողություններ
907 թվականի ռուս-բյուզանդական պատերազմի մասին մեզ հաղորդող միակ աղբյուրը Նեստորի կողմից գրված «հին ռուսական տարեգրությունն» է։ Արշավանքի մասին տեղեկությունները սերունդները բանավոր կերպով փոխանցել են միմյանց և ի վերջո այն բովանդակվել է ռուսական տարեգրության մեջ։ Ռուս-բյուզանդական պատերազմի նկարագրությանը բնորոշ է ոչ թե փաստակենտրոնությունը, այլ ժողովրդական բնահյուսության գունագեղ պատկերավորման առկայությունը։
Ըստ սկզբանղբյուրի՝ 907 թվականին Կիևյան Ռուսիայի Օլեգ իշխանը արշավանք է կազմակերպում դեպի Բյուզանդիայի մայրաքաղաք Կոստանդնուպոլիս։ Նախքան ռուսական զորքերը կշարժվեին Բյուզանդիոնի ուղղությամբ, հույն դեսպանները ցանկանում են Օլեգին սպանելով խափանել արշավանքը, սակայն հզոր բանականության տեր ռուսաց իշխանը հրաժարվում է խմել թունավորված ըմպանակից։
Շուտով ռուսական ռազմածովային ուժերը անցնում են Բոսֆորի նեղուցը և ափ իջնում արևմտյան Թրակիայում։ Վերջիններս ապավինում են պաշարողական մեքենայի օժանդակությանը՝ սկսելով Կոստանդնուպոլսի գրավումը։ Հեղինակը նշում է․Վախենալով ռուսների ակնհայտ ռազմական հաջողություններից՝ բյուզանդացիների Լևոն VI Իմաստասեր կայսրը ստիպված է լինում զինադադար կնքել կիևյան ինտերվիստների հետ։ Պատերազմն ավարտվում է խաղաղ բանակցությունների միջոցով, որի արդյունքում էլ Բյուզանդիան պարտավորվում է ցանկացած հեծանավի համար նվարել տասներկու գրիվնա (հին ռուսական դրամական միավոր)։
Ժակ Կարտիե
Ժակ Կարտիե (Jacques Cartier, ), ֆրանսիացի ծովագնաց, ճանապարհորդ։ Սկիզբ է դրել Հյուսիսային Ամերիկայի ֆրանսիական գաղութացմանը։ Առաջին եվրոպացին, ով հայտնաբերել և քարտեզագրել է Սուրբ Լավրենտիոսի ծոցը և Սուրբ Լավրենտիոսի գետը, իսկ այդ տարածքը անվանել «Կանադի երկիր»։ Համարվում է Կանադայի հայտնագործողների մեկը։
Վաղ շրջան
Շատ քիչ բան է հայտնի ծնունդից մինչև 1534 թվականի իր առաջին պաշտոնական ճանապարհորդությունը ընկած ժամանակահատվածից։ Նրա մկրտության արձանագրությունը մեզ չի հասել, քանի որ Սեն Մալոյի քաղաքացիական կացության 1472-1494 թվականների արձանագրությունների մատյանները բացակայում են ։ 19-րդ դարի երկրորդ կեսից ի վեր պատմաբանները Ժակ Կարտիեին համարում են Ժամե և Ժեսլին Ժանսարների որդին, չնայած արխիվային ոչ մի փաստաթուղթ դա չի հաստատում ։ Եթե նա վերջիններիս երեխան է, ապա պետք է ունենար Ղուկաս անունով եղբայր, Բերտլի անունով քույր և ևս մեկ եղբայր, որի անունը մեզ չի հասել ։ Հայտնի է, որ Կարտիեն ունեցել է Ժեհան անունով քույր, նրա անունը նշված է Մալոյի մի քաղաքացու ՝1541 թվականին մայիսի 19-ին թվագրված կտակի մեջ ։
1520 թվականին նա ամուսնացել է Ժակ դը Գրամշեի և Ֆրանսու դյու Մաստի դստեր՝ Կատրինի հետ, որի շնորհիվ նրա վարկն ու դիրքը հասարակության մեջ բավականին բարձրացել է։ Ըստ երևոյթին՝ ծովի մասին նրա ունեցած գիտելիքները բարձր են գնահատվել. նրան վստահվել է հայրենի քաղաքի կառավարումը։
Ճանապարհորդությունները
Ֆրանսիս Առաջին արքան Կարտիեին հատկացրել է երկու նավ՝ իրենց անձնակազմերով, որոնք 1534 թվականի ապրիլի 20-ին դուրս են եկել Սեն Մալոյից՝ դեպի Հեռավոր Արևելք տանող ծովային ճանապարհի համար արևմուտքում անցում գտնելու նպատակով ։ Ատլանտյան օվկիանոսը կտրել-անցնելու համար պահանջվել է 20 օր. մայիսի 10-ին Կարտիեն իր արշավախմբով անցել է Նյուֆաունդլենդի հյուսիսային ափամերձ գոտիով, նավարկել Belle Isle նեղուցով և հուլիսի 6-ին հասել Chieurs Baie: Տեղի է ունեցիլ եվրոպացիների առաջին շփումը Mi'kmaq-ի ալգոնքյան ցեղի բնիկ ամերիկացիների հետ։ Այնուհետև Կարտիեն անցել է Սուրբ Լավրենտիոսի ողջ ծովածոցը, նավարկել Նյուֆաունդլենդի շուրջբոլորը։ 1534 թվականի սեպտեմբերի նա բռնել է դեպի Ֆրանսիա վերադարձի ճամփան։ Թեև չէր գտել դեպի Հեռավոր Արևելք տանող անցումը, բայց համոզվել էր, որ հետագայում կկարողանա հայտնաբերել այն ։ Ծովագնացն իր հետ Ֆրանսիա էր բերել ամերիկացի երկու բնիկների՝ այն հույսով, որ նրանք կօգնեն իրեն՝ գտնելու հյուսիսարևմտյան անցումը։
Երկրորդ ճամփորդության ժամանակ, որն սկսվել է 1535 թվականի մայիսի 19-ին, Կարտիեն բավականին խորացել է Սուրբ Լավրենտիոս գետի հոսանքով դեպի վեր։ Անձնակազմի 110 անդամների հետ էին ամերիկացի երկու բնիկները։ Հետազոտելով գետն ու գետափերը՝ նրանք հոկտեմբերի 2-ին հասել են իրոկեզական լավ ամրացված Հոչելագա գյուղին, որի մոտ գտնվող սարն անվանակոչել են Mont Royal ("արքայական սար"). այդպես է առաջացել ներկայիս Մոնրեալ քաղաքի անվանումը։ 1535 թվականի նոյեմբերին Կարտիեն որոշում է ընդունել ձմեռն անցկացնել տեղում. հավանաբար՝ ջրերի սառչելու պատճառով Ֆրանսիա վերադառնալն անհնար էր դարձել։ Ձմեռման ընթացքում անձնակազմը մեծ նեղություններ է կրել մինչ այդ անհայտ հիվանդության՝ ցինգայի պատճառով։ 1536 թվականին, երբ վերադարձել են Եվրոպա, 110 մարդուց 85-ն էին ողջ մնացել։
1540 թվականին Ժան-Ֆրանսուա դը լա Ռոք դը Ռոբերվալը թագավորից թույլտվություն է ստացել իր ծախսերով մեկնելու Կանադա և ձեռնամուխ լինելու նոր հայտնաբերված տարածքների յուրացմանը։ Կարտիեն այս անգամ երեք նավով է ուղարկվել ճանապարհորդության։ Քվեբեք քաղաքի և Սթադաքոնա գյուղի մերձակայքում նա կառուցել է Շառլսբուրգ-Ռոյալ ամրոցը, շարունակել է գետի հետազոտման աշխատանքները և դարձյալ ձմեռել է այդ վայրերում։ 1542 թվականի հունիսին վերադարձել է Եվրոպա, 1544-ին դարձյալ ուղարկվել Կանադա, որպեսզի ետ բերի դը Ռոբերվալին ու իր մարդկանց։ Իսկ Կանադայի արևելքի համակարգված հետազոտումն ու գաղութացումն սկսվել է 1603 թվականից՝ Սամուել դը Շամպլենի գլխավորությամբ, ով էլ հենց համարվում է Նոր Ֆրանսիայի հիմնադիրը։
Կարտիեի անունով են կոչվել Մոնրեալի փողոցներից մեկը, Քվեբեքից հարավ գտնվող ամենաբարձր սարը։ 1984 թվականին՝ ի նշանավորումն Կարտիեի առաջին ճանապարհորդության 450-ամյակի, անց է կացվել ծովային առագաստանավային մրցույթ՝ Քվեբեքից մինչև Կարտիեի հայրենի Սեն Մալո քաղաքը ձգվող երթուղով։
Արտաքին հղումներ
Կատեգորիա:Ֆրանսիացի ճանապարհորդներ Կատեգորիա:Ֆրանսիացի ծովագնացներ
Գարժ լե Գոնես
Գարժ լե Գոնես (Garges-lès-Gonesse), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից 14 կիլոմետր դեպի հյուսիս, դեպարտամենտի դե ֆակտո վարչական կենտրոնից՝ Սերժիից 27 կիլոմետր դեպի արևելք
Անվանումը
Բնակավայրը պատմական փաստաթղթերում առաջին անգամ հիշատակվել է 635 թվականին, Bigargium անվանումով, այնուհետև՝ Garchiæ, Gargæ, 12-րդ դարում՝ Garges, հետագայում՝ Garge-Gonesse, Garges près Gonesse, Garches-Gonesse անվանաձևերով ։
Ենթադրվում է, որ քաղաքի անվանումը կարող էր ծագել հին գերմանական Wardja բառից, որ նշանակում է հսկման, պահպանման վայր։ Քաղաքը կրել է Garges-en-France անվանումը, նախքան 1941 թվականին պաշտոնապես կկոչվեր Garges-lès-Gonesse :
Տնտեսություն
2010 թվականի տվյալներով համայնքի աշխատունակ տարիքի 26.278 մարդկանցից (15-64 տարեկան) 15.153-ը տնտեսապես ակտիվ էին 16.802-ը (ակտիվության ցուցանիշը կազմել է 63,9 տոկոս՝ 1999 թվականի 66,6%-ի դիմաց)։ Տնտեսապես ոչ ակտիվ 9.476 անձանցից 3.695-ը սովորողներ էին, 1.189-ը՝ թոշակառուներ, 4.592-ը չէին աշխատում այլ պատճառներով ։
Ժողովրդագրություն
Բնակչության թվաքանակի փոփոխությունները (INSEE):
Կլիմա
Քաղաքին բնորոշ է մեղմ կլիման, որի վրա զգացվում է ոչ շատ հեռու գտնվող օվկիանոսի ազդեցությունը։ Արևային ժամերի միջին տարեկան ցուցանիշը կազմում է մոտավորապես 1720 ։
Mercedes-Benz A-դաս
Mercedes-Benz A-դաս
Անվտանգություն
Անվտանգության տեխնոլոգիաների ուսումնասիրությունը մշտապես գտնվել է Mercedes-Benz ճարտարագետների ուշադրության կենտրոնում։ Անվտանգության բարձրացմանն ուղղված միջոցառումներն սկսվեցին դեռևս 1950-ական թվականներին գյուտարար ճարտարագետ Բելա Բարենյիի կողմից թափքի անվտանգ հանգույցի ստեղծմամբ։ Այսօր այն հանդիսանում է ավտոմոբիլային անվտանգության համալիր միջոցառումների բազմաթիվ օղակներից մեկը։ Տվյալ համակարգի առկայությունը կախված է ավտոմեքենայի համալրումից։ Անբավարար ուշադրություն, անկանխատեսելի վտանգներ։
Ադապտացվող արգելակային լուսարձակներ (թարթող)
Կտրուկ արգելակում կատարելիս՝ կախված արգելակային ուժից և երթևեկության արագությունից, ադապտացվող արգելակային լուսարձակները ավտոմատ կերպով միանում են, երբ ետեւից եկող վարորդը կարող է առաջացնել վթար։ Երբ ավտոմեքենայի արագությունը չի գերազանցում 10 կմ/ժ-ը, երբ ավտոմեքենան կանգնում է, կամ երբ BAS (արգելակման օժանդակ) համակարգն ապաակտիվանում է և ավտոմեքենայի դանդաղեցումն ընկնում է որոշակի մակարդակից, լուսարձակները միանում են անդադար՝ առանց թարթելու։ Արգելակման ադապտացվող լուսարձակներն ակտիվանում են, երբ՝
ATTENTION ASSIST
ATTENTION ASSIST համակարգը հատկապես կարևոր է երկար ուղևորություններ կատարելիս և գիշերը երթևեկելիս։ Այս համակարգը զգուշացնում է վարորդին, եթե վերջինիս մոտ նկատում է հոգնածության և ուշադրության կորստի նշաններ՝ նպաստելով անվտանգ երթևեկությանը։ ATTENTION ASSIST համակարգը շարունակաբար վերլուծում է վարորդի ակտիվության մակարդակը և ղեկանիվի պտտման աստիճանը։ Եթե համակարգը նկատում է հոգնածության համար հատկանշական վարելաոճ, այն զգուշացնում է վարորդին կանգառ կատարելու անհրաժեշտության մասին՝ տվիչ/ցուցիչ սարքերի վահանակին արտաբերելով սուրճի գավաթի տեսք ունեցող նշանը և արձակելով ձայնային ազդանշան։ Համակարգն աշխատում է 80-180 կմ/ժ արագությամբ երթևեկելիս։
Կտրուկ արգելակման BAS համակարգ
Կտրուկ արգելակման BAS համակարգը, վերլուծում է արգելակման ոտնակի սեղմման շտապողականությունը։ Եթե վարորդն արագորեն տեղափոխում է ոտքը գազի ոտնակից արգելակման ոտնակին, ապա համակարգը գնահատում է իրավիճակը որպես նախավթարային և արգելակային համակարգում ստեղծում է հավելյալ ճնշում` ավելացնելով արգելակման ինտենսիվությունը։ Լինելով Electronic Stability Program (ESP®)-ի բաղկացուցիչ մաս՝ կտրուկ արգելակման BAS համակարգը կարգավորում է արգելակային ճնշումը։
ADAPTIVE BRAKE համակարգ
ADAPTIVE BRAKE համակարգը, իր հիմնական բաղկացուցիչ մաս հանդիսացող հակաբլոկավորման համակարգի (ABS) շնորհիվ, կանխում է կտրուկ արգելակման վտանգավորությունը։ Համակարգն ունի հետևյալ կարևոր ֆունկցիաները՝
Headlamp Assist համակարգ
Լուսավորության մակարդակի անկման դեպքում Headlamp Assist համակարգն ավտոմատ կերպով միացնում է մոտակա լուսավորությունը, հետևի լուսարձակները և ավտոմեքենայի համարանիշի լուսավորումը։ Ստանալով ազդանշաններ անձրևային տվիչից՝ համակարգն ակտիվանում է նաև անձրևի և ձյան ժամանակ։ Լույսի տվիչը գնահատում է շրջակա միջավայրի լուսավորության մակարդակը։ Եթե վերջինս ցածր է որոշակի մակարդակից՝ ավտոմատ կերպով միանում է մոտակա լուսավորությունը։ Լուսարձակներն ավտոմատ կերպով անջատվում են, երբ լուսավորության ինտենսիվությունն աճում է։ Համակարգն ապահովում է լուսավորության անհրաժեշտ ինտենսիվությունը ցանկացած ժամանակ՝ նպաստելով երթևեկության անվտանգությանը։ Սա հատկապես կարևոր է արագ փոփոխվող լուսավորության պայմաններում։
Intelligent Light համակարգ
Intelligent Light համակարգն ապահովում է լավագույն լուսավորություն ցանկացած եղանակին և ցանկացած ճանապարհային իրավիճակում՝ համապատասխան կերպով ադապտացնելով լուսավորության պարամետրերը։
Անվադողերում ճնշման անկման մասին նախազգուշացնող համակարգ
Անվադողերում ճնշման անկման մասին նախազգուշացնող համակարգը նպաստում է անվտանգ երթևեկությանը։ Համակարգը վերահսկում է առանձին անվադողերի անկյունային արագությունը։ Եթե արագությունը փոփոխվում է, տվիչ/ցուցիչ սարքերի վահանակին արտաբերվում է նախազգուշացում։
Դիզայն և ոճային գիծ
Որպես լրացուցիչ հավելում առաջարկվող Style, Urban և AMG Line ոճային գծերը հնարավորություն են ստեղծում անհատականացնել A-դաս ավտոմեքենան` դարձնելով այն դասական և էլեգանտ կամ դինամիկ և սպորտային։
Թափքի տանիքին ամրացվող բեռնարկղ՝ Roof Box 400
Այս արկղը ունի 400 լ տարողություն, և թույլ է տալիս տեղափոխել 75 կգ բեռ։
Բեռների տեղափոխման համար նախատեսված ձողեր
Բեռների տեղափոխման համար նախատեսված ձողերը հնարավորություն են տալիս հարմարավետ և ապահով կերպով ամրացնել և տեղափոխել բեռներն ավտոմեքենայի տանիքին։
4-գլան բենզինային շարժիչներ
1.6 լ կամ 2.0լ աշխատանքային ծավալով 4-գլան բենզինային շարժիչներն աշխատում են գազաօդային խառնուրդի անմիջական ներսրսկման տեխնոլոգիայով։ Շարժիչներն օժտված է գազաբաշխման փուլերի կարգավորման համակարգով և տուրբոմղիչով, ունեն հզորության և ոլորող մոմենտի գերազանց ցուցանիշներ, ինչպես նաև կատարյալ ձայնամեկուսացում։ Վերջիններս ապահովում են վառելիքի խնայողություն բարձր և վնասակար արտանետումների ցածր մակարդակ։
6-աստիճան մեխանիկական փոխանցումատուփ
Ներառում է ECO start/stop համակարգը, որը թույլ է տալիս էականորեն նվազեցնել վառելիքի ծախսը և արտանետումների քանակը՝ անջատելով շարժիչն ամեն անգամ, երբ ավտոմեքենան կանգ է առնում։ Բացի այդ, արագաչափի վրա արտացոլվում է ներկա վարման ռեժիմի արդյունավետության ցուցանիշը, ինչը դրդում է վարորդին անցնել վառելիքը խնայող վարելաոճի։ Մատակարարվում է բազային համալրման կազմում A180 և A200 մոդելների համար։
7-աստիճան մեխանիկական փոխանցումատուփ՝ երկկցորդիչ մեխանիզմով
Երկկցորդիչ մեխանիզմով 7-աստիճան ավտոմատ փոխանցումատուփը, լինելով նորամուծություն, համատեղում է հարմարավետությունն ու սպորտային ոճը։ Այն նաև տնտեսող է։ 7G-DCT ավտոմատ փոխանցումատուփն իրենից ներկայացնում է եռալիսեռ ավտոմատացված մեխանիկական փոխանցումատուփ, որն ունի 7 աստիճան և երկու բաժանարար մեխանիզմ, որոնցից յուրաքանչյուրն ունի իր կցորդիչը։ Բաժանարար մեխանիզմների միջոցով իրականացվում է փոխանցման աստիճանի վայրկենական փոխարկում՝ առանց քարշիչ ուժի անկման և ընդհատման երևույթի։
Dynamic Handling փաթեթ
Dynamic Handling փաթեթի միջոցով կարելի է ընտրություն կատարել կախոցքի աշխատանքի սպորտային և կոմֆորտ ռեժիմների միջև։ Այս փաթեթը թույլ է տալիս նվազեցնել լուսածերպի բարձրությունը 15 մմ-ով։ Փաթեթի հետ առաջարկվում է մեղմացուցիչների ավելի կոշտ կարգաբերում, որի շնորհիվ նվազում է ավտոմոբիլի լայնական ճոճման գործակիցը, և բարձրանում ավտոմոբիլի դինամիկ կայունությունը։ Direct-Steer պարամետրիկ ղեկային համակարգը, փոփոխական փոխանցման թվի շնորհիվ, թույլ է տալիս ավելի արագ և հեշտ իրականացնել մանևրներ, օրինակ ՝ կայանելիս։ Էլեկտրամեխանիկական ուժեղարարի շնորհիվ անհրաժեշտ ճիգը կարգավորվում է՝ կախված ավտոմոբիլի արագությունից։
Comfort կախոցքի համակարգ
А-դասի կախոցքի համակարգն աչքի է ընկնում իր առաձգական տարրերի աշխատանքի սահունությամբ և տատանումները մարող համակարգի անխափան աշխատանքով, որն ապահովում է երթևեկության անվտանգությունը։
Վաճառքը
Հիմնական շուկան A դասի մեքենաների Եվրոպան, Ճապոնիան և Ռուսաստանն է։
Արտաքին հղումներ
Կատեգորիա:Մեքենաներ Կատեգորիա:Մերսեդես
Դե, սպասիր (թողարկում 8)
«Դե, սպասիր» մուլտֆիլմի 8-րդ թողարկում (Ну, погоди! (выпуск 8)), խորհրդային «Դե, սպասիր» մուլտֆսերիալի 8-րդ թողարկումը։
Մուլտֆիլմի այս էպիզոդը թողարկվել է 1974 թվականի հունվարի 5-ին։ Մուլտֆիլմի գործողությունները տեղի են ունենում Ամանորին։ Հատուկ մուլտֆիլմի համար գրվել է «Ձմեռ պապի և Ձյունանուշի երգը»։ Բացի այդ առաջին անգամ «Դե՛, սպասիր» արտահայտությունը չի հնչում մուլտֆիլմում, այլ միայն վերջում սառույցի վրա գրվում է գայլի կողմից։
Սյուժե
Գայլը դահուկներ է քշում, սակայն շարֆը ծառի ճյուղի է ընկնում, և գայլը ցած է գլորվում։ Սառցադաշտի վրա նա նկատում է նապաստակին, Արջուկից հափշտակում է նրա չմուշկները և Նապաստակի հետ սկսում է պարել «Կումպարսիտան»։ Պարելով նրանք չմուշկներով գրում են «Դե, սպասի՛ր» արտահայտությունը, սակայն բացականչական նշանը դնելիս՝ գայլը ծակում է սառույցը և ընկնում սառցածակը։
Այն շենքում, որտեղ տոնում են Ամանորը, գայլը նկատում է մի Արջի՝ Նապաստակի դիմակով և ցատկում է նրա վրա։ Արջը ծիծաղելով հանում է դիմակը և հագցնում գայլին։ Անցնում է Նապաստակը՝ գայլի դիմակով։ Գայլը գուծակում է, որ դա Նապաստակն է և մինչդեռ նա ծիծաղից հռհռում էր, Նապաստակը փախչում է։ Գայլը փորձում է հասնել Նապաստակին, սակայն տեսնելով Առյուծին՝ վախենում է։ Սակայն պարզվում է, որ Առյուծի դիմակի տակ թաքնված էր Նապաստակը, ով մի կողմ է շպրտում դիմակը և վազում մեքենաների ատրակցիոն։ Գայլը վազում է նրա հետևից և մեքենաներից մեկի վրա տեսնում Առյուծին։ Կարծելով, որ Նապաստակը կրկին խաբում է իրեն, հարձակվում է նրա վրա։ Առյուծը կանգնում է ամբողջ հասակով մեկ, մռնչում է և գայլը, հասկանալով, որ Առյուծն իսկական է, փախչում է։
Արտաքին հղումներ
Կատեգորիա:Դե, սպասիր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1974 մուլտֆիլմեր
Հուրոններ
Հուրոններ, վայանդոտներ (Huron or Wyandot people), հնդկացիական երբեմնի հզոր ցեղախումբ Հյուսիսային Ամերիկայում։ Հուրոնների լեզուն (ներկայումս` մեռած լեզու) պատկանել է իրոկեզյան խմբին։
Վաղ պատմություն
Հայտնի է, որ մինչ եվրոպացիների ներխուժումը Ամերիկա հուրոնների թիվը կազմել է մոտ 40.000 մարդ։ Հուրոններն իրենց անվանել են վայանդոտ (wendat), որ նշանակում է թերակղզու բնակիչներ։ «Հուրոն» անվանումը նրանց տվել են ֆրանսիացիները գանգուր (hure) մազերի համար։
17-րդ դարի սկզբից զբաղվել են մորթու մշակմամբ` դառնալով ալգոնկինների և մորթու առևտրով զբաղվող ֆրանսիացի առևտրականների միջնորդ։ Համաճարակները կրճատել են հուրոնների թվաքանակը մինչև 10.000-ի, իսկ թշնամի ցեղախմբերի հարձակումները ոչնչացրել են հուրոնների այն խմբերը, որոնք որոշել էին լքել իրենց պատմական տարածքը։
17-րդ դարի վերջին հուրոնների մեծ մասը մահացել է իրոկեզների դեմ պատերազմների արդյունքում։ Ճիզվիտներին հաջողվել է հուրոնների մի խմբի տեղափոխել Քվեբեկի շրջակայք, որտեղ էլ նրանք պահպանվել են։ 1881 թվականին նրանց թիվը կազմում էր 280 մարդ։
Լորետյան հուրոնները երկար ժամանակ պահպանում էին իրենց ավանդույթները` ապրելով երկար տներում և զբաղվելով հողագործությամբ և անասնապահությամբ։ Զարգացրել են նաև կաշեգործությունը։ Մինչև 19-րդ դարի վերջը հուրոնները պահպանել են սեզոնային որսի իրենց ավանդույթը, իսկ հողագործությունը աստիճանաբար հետ է մղվել` փոխարինելով արդյունաբերական աշխատանքին։
Մշակույթ
Հուրոնները ապրել են բավական մեծ, ամրացված բնակավայրերում, որոնք ունեցել են 3000-6000 բնակիչներ։ Ամրությունները եղել են փայտից պատեր` 5-12 մ բարձրությամբ։ Տները եղել են երկար` մինչև 60 մ երկարությամբ, 12 մ լայնությամբ և մինչև 8 մ բարձրությամբ։ Տների կառուցվածքը բնորոշ է եղել հյուսիսային Վուդլենդի տների կառուցվածքին. հիմքը եղել է փայտից` ծածկված փշատերև ծառերի կեղևի շեղջով, իսկ տանիքը ձևավորել են թեք գերաններով` տանը տալով կիսագլանաձև տեսք։
Վայանդոտներ
Վերապրած հուրոնների մեծ մասը, որ հայտնի է «վայանդոտներ» անվանումով, ձուլվել է ազգակից ցեղերին և հաստատվել Օհայո գետի ափերին։ Անկախության պատերազմի ժամանակ կռվել են բրիտանացիների կողմից։ 1832 թվականին մոտ 687 վայանդոտ տեղափոխվել է Կանզաս, որտեղ 1855 թվականին ստացել է քաղաքացիական իրավունք։
Ներկայումս ԱՄՆ-ում և Կանադայում հաշվվում է մոտ 8.000 հուրոն։
Արտաքին հղումներ
Կատեգորիա:ԱՄՆ-ի ազգեր Կատեգորիա:Կանադայի ազգեր
Երկրաշարժ (Թուրքիա-Սիրիա, 2023)
Երկրաշարժ Թուրքիայում և Սիրիայում, տեղի է ունեցել 2023 թվականի փետրվարի 6-ին Թուրքիայի հարավային և կենտրոնական շրջաններում, ինչպես նաև Սիրիայի հյուսիսում և արևմուտքում ։ Տեղի է ունեցել տեղական ժամանակով 04:17-ին (01:17 UTC)։ Էպիկենտրոնը գտնվում է Թուրքիայի հարավում՝ Այնթապ (Գազիանթեփ) քաղաքից արևմուտք՝ 7,8 մագնիտուդով։ Թուրքիայում և Սիրիայում տեղի են ունեցել համատարած ավերածություններ։ Նախնական անընդհատ թարմացվող տվյալներով առնվազն  է զոհվել՝ Թուրքիայում՝ 44.374, Սիրիայում՝ մոտավորապես 5,800  , ևս -ը վիրավորվել է։
Դա 1939 թվականի Երզնկայի երկրաշարժից ի վեր նույն ուժգնությամբ ամենամահաբեր և ամենաուժեղ երկրաշարժն է եղել Թուրքիայում։ Նաև Լևանտում երբևէ գրանցված ամենաուժեղ երկրաշարժերից մեկն ու ամենամահաբեր երկրաշարժն է եղել Սիրիայում  1822 թվականի Հալեպի երկրաշարժից հետո, և 2010 թվականի Հայիթիի երկրաշարժից հետո աշխարհում ամենամահաբեր երկրաշարժը  ։ Այն զգացվել և վնասներ է հասցրել մինչև Իսրայել, Լիբանան, Կիպրոս, Թուրքիայի Սև ծովի ափերը ։
Աշխարհագրություն
Երկրաշարժի վայրը չորս հիմնական բեկվածքների՝ Մեռյալ ծովի բեկվածքի, Արևելյան Անատոլիայի բեկվածքի, Արաբական վահանի և Կիպրոսի աղեղի միացման հանգույցում է։ Երկրաշարժի մեխանիզմը և գտնվելու վայրը ցույց են տալիս, որ այն գտնվել է Արևելյան Անատոլիայի բեկվածքի կամ Մեռյալ ծովի բեկվածքի գոտում ։ Արևելյան Անատոլիայի բեկվածքը հրում է Թուրքիան դեպի դեպի արևմուտք դեպի Եգեյան ծով, մինչդեռ Մեռյալ ծովի փոխակերպումը Արաբիայի թերակղզին շարժում է դեպի հյուսիս Աֆրիկայի և Եվրասիայի սալերի համեմատ ։
Մեռյալ ծովի փոխակերպումը տարածվում է հյուսիս-հարավ Կարմիր ծովից մինչև Մարաշի եռակի հանգույց, որտեղ այն հանդիպում է Արևելյան Անատոլիայի բեկվածքին ։ Թուրքիայի հարավում գտնվող ձախակողմյան հարվածային բեկվածքի հյուսիսային հատվածը եղել է առնվազն 14 խոշոր պատմական երկրաշարժերի աղբյուր։ Վերջին անգամ այն առաջացրել է երկու մեծ ուժգնությամբ երկրաշարժ՝ 1822 և 1872 թվականներին։ 1872 թվականի երկրաշարժը խլել է առնվազն 1800 մարդու կյանք։ 115, 526, 587, 1170 և 1822 թվականների երկրաշարժերը հանգեցրել են մի քանի տասնյակ հազարից մինչև մի քանի հարյուր հազար զոհերի ։
Տարածքի սեյսմիկություն
Տարածաշրջանը, որտեղ տեղի են ունեցել փետրվարի 6-ի երկրաշարժերը, սեյսմոլոգիական առումով համեմատաբար հանգիստ է։ 1905 թվականից սկսած փետրվարի 6-ի երկրաշարժերից 250 կմ հեռավորությամբ 6.0 մագնիտուդով և ավելի ուժգնությամբ ընդամենը հինգ երկրաշարժ է տեղի ունեցել՝ 1905, 1945, 1986, 1998 թվականներին։ Դրանցից ամենամեծը՝ 6,7 մագնիտուդով, տեղի է ունեցել  2020 թվականի հունվարի 24-ին փետրվարի 6-ի առաջին երկրաշարժի վայրի հյուսիս-արևելքում։ Այս բոլոր երկրաշարժերը տեղի են ունեցել Արևելյան Անատոլիայի բեկվածքի երկայնքով կամ շրջակայքում։ Չնայած փետրվարի 6-ի երկրաշարժի էպիկենտրոնային գոտու հարաբերական սեյսմիկ անդորրին, Թուրքիայի հարավում և Սիրիայի հյուսիսում նախկինում զգալի և ավերիչ երկրաշարժեր են տեղի ունեցել։ Հալեպը՝ Սիրիայի երկրորդ ամենամեծ քաղաքը, պատմականորեն մի քանի անգամ ավերվել է մեծ երկրաշարժերի հետևանքով, թեև այդ երկրաշարժերի ճշգրիտ տեղանքն ու ուժգնությունը հնարավոր է միայն գնահատել։ Հալեպում տեղի է ունեցել 7,1 մագնիտուդ ուժգնությամբ երկրաշարժ 1138 թվականին և 7,0 մագնիտուդ ուժգնությամբ երկրաշարժ՝ 1822 թվականին, որի ժամանակ 20000-60000 մարդ է զոհվել ։ 1114 թվականին Մարաշ քաղաքը տուժել է երկրաշարժ, որից զոհվել են քաղաքի բոլոր 40000 բնակիչները ։ 856, 1033 և 1754 թվականներին Մերձավոր Արևելքում տեղի ունեցած խոշոր երկրաշարժերը հանգեցրել են համապատասխանաբար 200,000, 70,000 և 40,000 զոհերի ։
Հիմնական ցնցում
Երկրաշարժը տեղի է ունեցել փետրվարի 6-ին ժամը 01:17-ին (UTC) : Միացյալ Նահանգների Երկրաբանական ծառայությունը (USGS) երկրաշարժը գնահատել է 7,8 մագնիտուդ (Mw) : GEOSCOPE-ը հայտնել է 8,0 մագնիտուդի մասին Երկրաշարժի էպիկենտրոնը եղել է Սիրիային հետ սահմանակից Գազիանթեփ նահանգի արևմտյան հատվածում՝ 37°9′57,6″ հյուսիսային և 37°1′55,2″ արևելյան կոորդինատներով։ Ցնցումը օջախային է եղել, ոչ մեծ՝ 17,9 կմ խորության վրա ։ Երկրաշարժն ունեցել է 6,7 մգ ուժգնությամբ հետցնցում ։ USGS-ը գնահատել է խզման չափը ~190 կմ երկարություն և ~25 կմ լայնություն ։
Երկրաշարժը Թուրքիայում երբևէ գրանցված ամենաուժեղ երկրաշարժն է, որը հավասար է 1939 թվականի Երզնկայի երկրաշարժին ։ Հնարավոր է, գերազանցել է միայն 1668 թվականի Հյուսիսային Անատոլիայի երկրաշարժը և աշխարհում ամենահզորն է, որ գրանցվել է 2021 թվականի օգոստոսից ի վեր ։
Նախացնցում և հետցնցումներ
Փետրվարի 3-ին Օսմանիյե նահանգի Բահչե քաղաքից 5 կմ դեպի արևմուտք տեղի է ունեցել 4,2 մագնիտուդով նախացնցում ։
7.5 կամ 7․7 մագնիտուդով (ըստ GEOSCOPE-ի և GCMT-ի. ) երկրորդ երկրաշարժը տեղի է ունեցել ժամը 10:24 UTC-ին, որի էպիկենտրոնը գտնվել է Քահրամանմարաշ նահանգի Էկինոզյու քաղաքից 4 կմ հարավ-հարավ-արևելք։ ԱՄՆ աշխարհագրական ծառայությունը (USGS) հայտնել է,երկրաշարժը կարող էր առաջացնելլ առանձին բեկվածք՝ 120 կմ երկարությամբ և 18 կմ լայնությամբ։ Շատ զեկույցներ այն նկարագրել են որպես առանձին երկրաշարժ, այլ ոչ թե հետցնցում։ Դրան հաջորդել է 6,0 մագնիտուդով հետցնցում ։
Առաջին երկրաշարժն ունեցել է 6.7 մգ ուժգնությամբ հետցնցում, որը տեղի է ունեցել հիմնական ցնցումից մոտ 11 րոպե անց ։ Ըստ USGS-ի՝ հիմնական ցնցումից վեց ժամվա ընթացքում գրանցվել է 25 հետցնցում Mw 4.0 կամ ավելի ուժգնությամբ։ Ավելի քան 12 ժամ անց USGS-ն հաղորդել էր 4,3 և ավելի մագնիտուդով առնվազն 54 հետցնցումների մասին, մինչդեռ Թուրքիայի աղետների և արտակարգ իրավիճակների կառավարման նախագահությունը (AFAD) գրանցել է առնվազն 120 հետցնցում ։ Երկու հիմնական ցնցումների ալիքները տարածվել են մինչև Գրենլանդիա ։ Ավստրալիայի սեյսմոլոգիայի հետազոտական կենտրոնի գիտնականն ասում է, որ փոքր մագնիտուդով հետցնցումները կարող են շարունակվել մեկ տարի։ Այնուամենայնիվ, հետցնցումները, որոնք կարող են ուժեղ ցնցումներ առաջացնել, կարող են շարունակվել հիմնական ցնցումից հետո օրերից մինչև շաբաթներ ։
Փետրվարի 20-ի դրությամբ գրանցվել է ավելի քան 6000 հետցնցում ։ Փետրվարի 20-ին Հաթայ նահանգի Ուզունբաղ բնակավայրի մոտակայքում տեղի է ունեցել 6.3 մագնիտուդով հետցնցում, երկրաշարժն եղել է թեք-սովորական խզվածքի հետևանք ։
Թուրքիա
Փետրվարի 22-ի տվյալներով, Թուրքիայի 10 նահանգներում մահացել է առնվազն 42,310 մարդ, առնվազն 80,278 մարդ վիրավորվել է և տուժել է առնվազն 13,5 միլիոն մարդ ։ Տուժել է 4 միլիոն և փլուզվել է շուրջ 12,141 շենք ։ Հազարավոր մարդիկ մնացել են փլատակների տակ, երբ շենքերը փլուզվել են։ Թակարդի մեջ հայտնվածներից ոմանք ուղիղ  հեռարձակել են իրենց օգնության խնդրանքները սոցիալական ցանցերում ։ Երկրաշարժը ճանապարհներին լայն ճեղքեր է առաջացրել ։ Երկրաշարժի հետևանքով հրդեհներ են բռնկվել ամբողջ տարածաշրջանում ։
Ադըյամանում և Դիարբեքիրում ավերվել են բազմաթիվ շենքեր ։ Դիարբեքիրում առևտրի կենտրոն է փլուզվել ։ Օսմանիեի նահանգապետը հայտնել է, որ նահանգում փլուզվել է 34 շենք ։ Դիարբեքիր ամրոցը, որը ՅՈՒՆԵՍԿՕ-ի Համաշխարհային ժառանգության օբյեկտ է, նույնպես մասամբ ավերվել է, վնասներ են գրանցվել նաև հարակից Համաշխարհային ժառանգության օբյեկտի՝ Հևսելի այգիների կառույցներում ։ Դիարբեքիր նահանգում ընդհանուր առմամբ զոհվել է 255, վիրավորվել՝ 901 մարդ ։
Ադանայի նահանգում գրանցվել է 408 զոհ և 7450 վիրավոր ։ Ադանայի Շաքիրփաշայի օդանավակայանը փակվել է թռիչքուղու վնասվելու պատճառով ։ Մալաթիայի նահանգում գրանցվել է առնվազն 289 զոհ և 7300 վիրավոր ։ Մալաթիայում առնվազն 300 շենք է քանդվել. Մալաթիայի Էրհաչ օդանավակայանի առաստաղը մասնակի փլուզվել է, ինչպես նաև մասամբ փլուզվել է գավառում 13-րդ դարի հայտնի մզկիթը ։
Գազիանթեփ նահանգում զոհվել է առնվազն 2141 մարդ, ևս 11563 մարդ վիրավորվել է ։ Էապես վնասվել են շատ պատմական վայրեր, ինչպիսիք են Այնթապի ամրոցը, Շիրվանի մզկիթը և Ազատագրման մզկիթը, նախկինում Սուրբ Մարիամի տաճարը ։ Գազիանթեփի Օղուզելիի օդանավակայանը ստիպված սահմանափակել իր ծառայությունը փրկարարական թռիչքների համար ։ Այնպիսի քաղաքներում, ինչպիսին Նուրդաղըն է, եղբայրական գերեզմաններ են ստեղծվել՝ թաղելու մեծ թվով մահացածներին։ Մի իմամ ասել է, որ քաղաքի բնակչության մինչև 40 տոկոսը կամ մոտ 16,300 բնակիչ է մահացել ։
Հաթայ նահանգում անհայտ թվով մարդիկ արգելափակվել են փլուզված շենքերի փլատակների տակ ։ Գավառի առնվազն 9224 շենք մասնակի կամ ամբողջությամբ ավերվել է ։ Անթաքիայում ավերվել է առնվազն 2749 շենք ]։ Քըրըխանի և Իսքենդերունի շատ շրջաններ ավերվել են ։ Հաթայի օդանավակայանի թռիչքուղին քանդվել է, ինչը հանգեցրել է թռիչքների չեղարկման ։ Անկարա մետրոպոլիտենի քաղաքապետարանը սկսել է վնասված օդանավակայանի վերանորոգումը, որն ավարտվել է փետրվարի 12-ին՝ թույլ տալով օդանավակայանին վերսկսել աշխատանքը ։ Ավերվել են երկու մարզային հիվանդանոցներ և ոստիկանական բաժանմունք , պայթել է գազատարը ։ Ավերվել է Հաթայ նահանգի համագումարների շենքը ։ Գյուզելբուրչ թաղամասում մի քանի տասնյակ շենքեր և կենտրոնական և Ջեբրայիլ թաղամասերի գրեթե բոլոր տները փլուզվել են ։ Տեղական «Հաթայսպոր» ֆուտբոլային ակումբի աշխատակազմը և մարզչական խումբըը սկզբում հայտնվել է Անթաքիայում գտնվող իրենց շտաբի փլատակների մեջ, նախքան փրկվելը, սակայն մարզական տնօրեն Թաներ Սավուտը դեռևս փլատակների տակ է ։
Սիրիա
Փետրվարի 22-ի տվյալներով Սիրիայում 5,914 մարդ է մահացել, 10,657-ը վիրավորվել ։ Սիրիայի քաղաքացիական պաշտպանությունը երկրի հյուսիսարևմտյան հատվածում ստեղծված իրավիճակը «աղետալի» է անվանել։ Շատ շենքեր փլուզվել են, մարդիկ մնացել են փլատակներում։ Փլուզումներ են տեղի ունեցել Հալեպ և Համա քաղաքներում. Դամասկոսում շատ մարդիկ իրենց տներից փախել են փողոցներ ։ Սիրիայում շատ շենքեր արդեն վնասվել էին գրեթե 12 տարի տևած քաղաքացիական պատերազմի պատճառով ։
Երկրաշարժի հետևանքով Հալեպում նյութական վնասներ են կրել Հալեպի Կիլիկյան ճեմարանը և Մխիթարյան վարժարանը ։
Կորուստների գնահատում
Ըստ Քանդիլլիի աստղադիտարանի երկրաֆիզիկայի պրոֆեսորի, զոհերի թիվը կարող է նման լինել 1999 թվականի Իզմիթի երկրաշարժին, որի ժամանակ զոհվել է 18373 մարդ ։ Միացյալ Նահանգների երկրաբանական ծառայության PAGER ծառայությունը գնահատել է 100-ից 1000 մահերի 45 տոկոս հավանականություն, իսկ 1000-ից 10000 մահերի 32 տոկոս հավանականություն։ Ծառայությունը գնահատել է 35 տոկոս տնտեսական կորուստների հավանականությունը 1 միլիարդ ԱՄՆ դոլարից մինչև 10 միլիարդ ԱՄՆ դոլար ։
Ծանոթագրություններ
Կատեգորիա:2023 աղետներ Կատեգորիա:Երկրաշարժեր Թուրքիայում Կատեգորիա:Երկրաշարժեր Սիրիայում
Օթելլո (ֆիլմ, 1955)
Սյուժե
Դեզդոմոնան հորից՝ վենետիկյան վաճառական Բրաբանցիոյից գաղտնի պսակադրվում է Վենետիկի հանրապետության գեներալ մավր Օթելլոյի հետ։ Միչման Յագոն, որը կուրորեն ատում է Օթելլոյին, համոզում է նրան կնոջ անհավատարմության մեջ։ Խանդի պոռթկման պահին Օթելլոն խեղդում է Դեզդեմոնային, բայց իմանալով, որ դարձել է ինտրիգի զոհ, խոցում է իրեն դաշույնով։
Վիդեո
1990-ականների սկզբին ֆիլմը թողարկվել է տեսաերիզներով «Крупный План» ընկերության կողմից։ 2000-ականներին ֆիլմը թողարկվել է նույն ընկերության DVD-ով։
Արտաքին հղումներ
Կատեգորիա:Խորհրդային ֆիլմեր Կատեգորիա:1955 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ռուսերեն ֆիլմեր Կատեգորիա:Սերգեյ Յուտկևիչի ֆիլմեր Կատեգորիա:Շեքսպիրի ստեղծագործությունների էկրանավորումներ
Լանգենարգեն
Լանգենարգեն  (Langenargen), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 7803 մարդ(ըստ 2010 թվականի դեկտեմբերի 31-ի) ։ Տարածքը կազմում է 15,26 կմ²։ Պաշտոնական կոդ՝ 08 4 35 030։
Արտաքին հղումներ
Կատեգորիա:Գերմանիայի քաղաքներ
Նոթինգ Հիլ
Նոթինգ Հիլ (Notting Hill), 1999 թվականի ռոմանտիկ կատակերգություն։
Սյուժե
Ուիլյամ Թեքեր (Հյու Գրանտ)՝ ճանապարհային ուղեցույցներ վաճառող խանութի սեփականատեր։ Կյանքը հեշտ չէ. հարևանդ պարզապես սարսափել է, և ամուսնուլուծությունից հետո Ուլիյամը որևէ կնոջ հետ հարաբերություններ չի ունեցել։
Նրանց երկուսին էլ թվում է, թե իրենց կյանքում պակասում է ինչ-որ բան կամ ինչ-որ մեկը։ Եվ երբ Աննայի և Ուլյամի ճանապարհները խաչվում են այնպիսի անսովոր վայրում, ինչպիսին Նոթինգ Հիլն է, ապա վերջին բանը, որ նրանք մտածում են՝ լինում է սիրավեպը։ Զույգը ստիպված է լինում լուծել անլուծելի խնդիրը. կարո՞ղ են երկու մարդիկ սիրել միմյանց, եթե նրանց հետևում է ողջ աշխարհը։
Մրցանակներ
Ոսկե գլոբուս, 2000 թվական
Անվանակարգեր։
Բրիտանական կինոակադեմիա, 2000 թվական
Հաղթող։ Անվանակարգեր։